**Πράξη 1316/06/2023**

**Θέμα: «Έκθεση Εσωτερικής Αξιολόγησης σχολ. έτους 2022-2023 και επιμέρους θέματα την Α. Συνολική αποτίμηση των Δράσεων βελτίωσης του σχολείου και Β. Συνολική αποτίμηση του εκπαιδευτικού έργου του σχολείου»**

Στο Μύρτος σήμερα 16-06-2023 ημέρα Παρασκευή και ώρα 9:00 π.μ. συνήλθε σε ειδική συνεδρίαση ο Σύλλογος Διδασκόντων στο γραφείο του Νηπιαγωγείου Μύρτου, ύστερα από πρόσκληση της προϊσταμένης του Νηπιαγωγείου κα Λαμπρίδου Αγάπη με θέμα την Έκθεση Εσωτερικής Αξιολόγησης σχολ. έτους 2022-2023 και επιμέρους θέματα την Α. Συνολική αποτίμηση των Δράσεων βελτίωσης του σχολείου και Β. Συνολική αποτίμηση του εκπαιδευτικού έργου του σχολείου.

Παρούσες στη συνεδρίαση ήταν:

Λαμπρίδου Αγάπη, Προϊσταμένη- Νηπιαγωγός

Παντουβάκη Κυριακή, Αναπληρώτρια-Νηπιαγωγός

Αποστολίδου Χαραλαμπία –Μαρία ,νηπιαγωγός παράλληλης στήριξης

Αφού διαπιστώθηκε απαρτία, η Προϊσταμένη του Νηπιαγωγείου του Μύρτου εισηγήθηκε το θέμα αναφέροντας τις Εγκυκλίους, τους Νόμους που αφορούν το Συλλογικό Προγραμματισμό – Εσωτερική και Εξωτερική Αξιολόγηση του έργου της σχολικής μονάδας:

* Την υπουργική απόφαση 1255/2020 – ΦΕΚ 5223/Β/25-11-2020, «Συλλογικός προγραμματισμός, εσωτερική και εξωτερική αξιολόγηση των σχολικών μονάδων ως προς το εκπαιδευτικό τους έργο». Την τροποποίηση της υπό στοιχεία 6603/ΓΔ4/20-1-2021, υπουργικής απόφασης με θέμα «Συλλογικός προγραμματισμός, εσωτερική και εξωτερική αξιολόγηση των σχολικών μονάδων ως προς το εκπαιδευτικό τους έργο» (Β’ 140). Το Φ.Ε.Κ. 4189 / 10-9-2021 «Συλλογικός προγραμματισμός, εσωτερική και εξωτερική αξιολόγηση των σχολικών μονάδων ως προς το εκπαιδευτικό τους έργο».
* Την Υπουργική απόφαση υπ’ αριθμ. 108906/ΓΔ4 /10-09-2021 με θέμα «Συλλογικός προγραμματισμός, εσωτερική και εξωτερική αξιολόγηση των σχολικών μονάδων ως προς το εκπαιδευτικό τους έργο».
* Τον Νόμο υπ’ αριθ. 4692/2020 «Αναβάθμιση του Σχολείου και άλλες διατάξεις» με τις αλλαγές του Νόμου υπ’ αριθμ. 4823/2021 – ΦΕΚ 136/Α/3-8-2021, «Αναβάθμιση του σχολείου, ενδυνάμωση των εκπαιδευτικών και άλλες διατάξεις».
* Την υπουργική απόφαση με Αριθμ. 108906/ΓΔ4 – ΦΕΚ 4189/10-9-2021, «Συλλογικός προγραμματισμός, εσωτερική και εξωτερική αξιολόγηση των σχολικών μονάδων ως προς το εκπαιδευτικό τους έργο». Την εγκύκλιο με υπ. αριθμ. πρωτ.: 115853/ΓΔ5/16-9-2021 του Γ.Γ. του Υπουργείου Παιδείας και Θρησκευμάτων, «Αξιολόγηση εκπαιδευτικού έργου σχολικής μονάδας και εκπαιδευτικών».
* Τις σχετικές οδηγίες του ΙΕΠ που αφορούν την εφαρμογή «Συλλογικός προγραμματισμός, εσωτερική και εξωτερική αξιολόγηση των σχολικών μονάδων ως προς το εκπαιδευτικό τους έργο», οι οποίες είναι αναρτημένες στην ιστοσελίδα του ΙΕΠ.
* Επίσης, η προϊσταμένη του νηπιαγωγείου ανέφερε τον καθορισμό εκπαιδευτικών στόχων, την συγκρότηση ομάδων δράσης με τα μέλη τους και το Σχεδιασμό συλλογικών δράσεων βελτίωσης όπως ορίστηκαν με τα σχετικά πρακτικά του Σ.Δ. Στη συνέχεια, έδωσε το λόγο στις αντίστοιχες Ομάδες να παρουσιάσουν τις Δράσεις τους χρησιμοποιώντας το Γ’ μέρος της Φόρμας Αποτύπωσης της Δράσης του Ι.Ε.Π. και εισηγήθηκε να συζητηθούν ώστε να προκύψει η συνολική τους αποτίμηση.

Η συνεδρίαση ξεκίνησε με την «Ενίσχυση καλών πρακτικών επικοινωνίας και συνεργασίας μαθητών/τριών» για τον άξονα 4: Σχέσεις μεταξύ μαθητών / μαθητριών. Συγκεκριμένα αναφέρθηκε ότι κατά τη διάρκεια της σχολικής χρονιάς, η εναλλαγή και η ποικιλομορφία των δραστηριοτήτων κράτησαν αμείωτο το ενδιαφέρον, τη διάθεση για μάθηση και συνεργασία των παιδιών. Επίσης, καλλιεργήθηκε το αίσθημα σεβασμού και αποδοχής της διαφορετικότητας μεταξύ των παιδιών, υιοθετήθηκαν σωστοί κανόνες συμπεριφοράς, ενισχύθηκαν οι δεσμοί ανάμεσα στους μαθητές και στους εκπαιδευτικούς και βελτιώθηκε το σχολικό κλίμα μέσα στην τάξη. Ο μεγάλος αριθμός των φοιτούντων μαθητών αλλά και οι διαφορετικές γλωσσικές και μαθησιακές ανάγκες των παιδιών, δυσκόλεψαν το έργο των εκπαιδευτικών. Φυσικά, κρίνεται αναγκαία η συνεχής επιμόρφωση των εκπαιδευτικών και των γονέων  από ειδικούς επιστήμονες και φορείς (ψυχολόγο, κοινωνικό λειτουργό κ.ά.) για την σωστή αντιμετώπιση των αρνητικών μορφών συμπεριφοράς και των τρόπων επίλυσης των συγκρούσεων, τη διαχείριση των συναισθηματικών διακυμάνσεων των παιδιών και την ενίσχυση των γονέων σε θέματα διαχείρισης συναισθημάτων και οριοθέτησης της συμπεριφοράς των μαθητών.

Στη συνέχεια η Προϊσταμένη εισηγήθηκε να γίνει η αξιολόγηση των λειτουργιών του σχολείου στους εννέα (9) άξονες, κατόπιν τεκμηριωμένης διερεύνησης τους από τους εκπαιδευτικούς της σχολικής μονάδας.

Ο Σύλλογος διδασκόντων μετά από διαλογική συζήτηση και λαμβάνοντας υπόψιν του:

-Την εισήγηση της προϊσταμένης.

-Την υπ/αριθμόν 108906/ΓΔ4/10-09-2021 Υπουργική Απόφαση του Υ.ΠΑΙ.Θ. «Συλλογικός προγραμματισμός, εσωτερική και εξωτερική αξιολόγηση των σχολικών μονάδων ως προς το εκπαιδευτικό τους έργο».

-Την υλοποίηση και αποτίμηση των δύο σχεδίων δράσης.

-Την τεκμηριωμένη διερεύνηση των εννέα (9) αξόνωνστις τρεις (3) λειτουργίες .

Αποφασίζει ομόφωνα για την συνολική αποτίμηση του εκπαιδευτικού έργου του σχολείου ως προς τους εννέα (9) άξονες ανά λειτουργία τα παρακάτω:

**Παιδαγωγική-μαθησιακή λειτουργία**

**Διδασκαλία, μάθηση και αξιολόγηση:**

Τη φετινή χρονιά, όλα τα σχολεία της χώρας λειτούργησαν διά ζώσης .

  Το εκπαιδευτικό προσωπικό ενθάρρυνε την διεύρυνση των γνώσεων και των δεξιοτήτων των παιδιών μέσω της ανατροφοδότησης και της επιβράβευσης τους συνδέοντας ταυτόχρονα   τις παρεχόμενες πληροφορίες με τις εμπειρίες τους και εφάρμοσε ποικίλα οργανωτικά σχήματα στην τάξη (διδασκαλία στο σύνολο της τάξης ως ομάδας, εξατομικευμένη διδασκαλία, διδασκαλία με ομάδες εργασίας) ανάλογα με τους διδακτικούς στόχους και τις ανάγκες κάθε παιδιού.

Παράλληλα υλοποιήθηκε η πρακτική της διαφοροποιημένης μάθησης και για τον προγραμματισμό του εκπαιδευτικού προγράμματος στη δια ζώσης εκπαίδευσης, λήφθηκαν υπόψιν οι ιδιαίτερες εκπαιδευτικές ανάγκες των μαθητών, οι δυνατότητες, τα ενδιαφέροντα, ο ρυθμός μάθησης καθώς και το πολιτισμικό τους υπόβαθρο. Οι εκπαιδευτικοί  ήταν πλήρως ενημερωμένοι σχετικά με τα χαρακτηριστικά, το περιβάλλον και τις συνθήκες ζωής των παιδιών που επηρεάζουν τη μάθησή τους προσπαθώντας να άρουν τα εμπόδια προς τη μάθηση στο μέτρο των αρμοδιοτήτων τους.

Επιπροσθέτως, υλοποιήθηκε η διαθεματική προσέγγιση, η βιωματική-επικοινωνιακή διδασκαλία, η ομαδο-συνεργατική μάθηση και η μαθητοκεντρική διδασκαλία κατά τη διεξαγωγή των δραστηριοτήτων.

Ενθαρρύναμε τα παιδιά να χρησιμοποιούν με δημιουργικό τρόπο τον εξοπλισμό και τα διαθέσιμα μέσα κατά τη διάρκεια του μαθήματος και τις στρατηγικές για την ενεργοποίηση των δεξιοτήτων κριτικής σκέψης τους και εντάξαμε στη διδασκαλία του γνωστικού τους αντικειμένου δραστηριότητες για την ενίσχυση των ήπιων δεξιοτήτων τους (π.χ. επικοινωνιακές ικανότητες, ικανότητα συνεργασίας, ενσυναίσθηση, ευελιξία, προσαρμοστικότητα, δημιουργικότητα, δεξιότητες διαχείρισης χρόνου και θυμού, οργάνωσης και επίλυσης προβλήματος, ανάληψης πρωτοβουλιών) με τρόπο που να είναι δυνατή η μεταφορά τους στη συνέχεια σε νέα περιβάλλοντα.

Μέσω της διδασκαλίας, επιδιώξαμε την ανάπτυξη αξιών, στάσεων και δεξιοτήτων, ώστε οι μαθητές-τριες να λαμβάνουν αποφάσεις, να τις υλοποιούν με υπευθυνότητα και να συμμετέχουν ως ευσυνείδητοι και ενεργοί πολίτες σε μια δημοκρατική κοινωνία.

Κατόπιν, αξιοποιήθηκε ο υπάρχων τεχνολογικός εξοπλισμός του σχολείου για την ενσωμάτωση των ΤΠΕ στην καθημερινή εκπαιδευτική διαδικασία και αξιοποιήσαμε τα διαθέσιμα ψηφιακά μέσα υποστηρίζοντας και βελτιώνοντας την επικοινωνία και τη συνεργασία μεταξύ των μαθητών-τριών αποσκοπώντας στη μάθηση.

Οι εκπαιδευτικοί διαμόρφωσαν μαθησιακό υλικό υποστηρίζοντας την εκπαιδευτική διαδικασία αλλά και τη διαθεματική προσέγγισή της και συνεργάστηκαν  μεταξύ τους αποσκοπώντας στον αναστοχασμό και στην ανατροφοδότηση των διδακτικών πρακτικών τους. Από τη φετινή σχολική χρονιά, εντάχθηκαν στο υποχρεωτικό ωρολόγιο πρόγραμμα τα «Εργαστήρια Δεξιοτήτων», μια καινοτόμο διδακτική και εκπαιδευτική δράση που αποσκοπούσε στην ενίσχυση της καλλιέργειας ήπιων δεξιοτήτων, των δεξιοτήτων ζωής, τεχνολογίας και επιστήμης στους-στις μαθητές-τριες.

Επιπλέον, για τον σχεδιασμό, χρονοπρογραμματισμό, συντονισμό και την υλοποίηση του Σχεδίου Δράσης πραγματοποιήθηκε η παιδαγωγική αυτονομία σε όλα τα στάδια υλοποίησης: εμπλοκή των εκπαιδευτικών, μαθητών και μαθητριών σε δράσεις της επιλογής τους, επικέντρωση των δράσεων στις παιδαγωγικές και εκπαιδευτικές ανάγκες του νηπιαγωγείου μας .

Στην αρχή της σχολικής χρονιάς συντάξαμε το ετήσιο σχέδιο δράσης που αναρτήθηκε στην επίσημη ιστοσελίδα του νηπιαγωγείου μας και τα  θέματα που επιλέχθηκαν ανά θεματική ενότητα ήταν:

* Zω καλύτερα –Ευ ζην 1. ΥΓΕΙΑ: Διατροφή : «Υγιή παιδιά –υγιής πλανήτης ».
* Φροντίζω το περιβάλλον 1. Οικολογία-Παγκόσμια και τοπική Φυσική κληρονομιά: «Το παράπονο των ζώων».
* Ενδιαφέρομαι και Ενεργώ – Κοινωνική Συναίσθηση και Ευθύνη 1. Ανθρώπινα δικαιώματα : «Τα δικαιώματα των ανθρώπων».
* Δημιουργώ και Καινοτομώ - Δημιουργική Σκέψη και Πρωτοβουλία: 1. STEM-Εκπαιδευτική Ρομποτική: «STEΑM και ο κύκλος του νερού -Υδροδυναμική».

Επιπλέον, για πρώτη φορά, τη σχολική χρονιά 2022-2023, πραγματοποιήθηκε η εισαγωγή της Αγγλικής  Γλώσσας στο νηπιαγωγείο μέσω ειδικά σχεδιασμένων σεναρίων και δημιουργικών δραστηριοτήτων για τα παιδιά, σε συνεργασία των νηπιαγωγών με την εκπαιδευτικό της αγγλικής γλώσσας.

Ακόμη, τα παιδιά συμμετείχαν σε εκδηλώσεις και δράσεις τόσο μέσα στο χώρο του σχολείου όσο και εκτός που αφορούσαν: Εορτασμός 28ης Οκτωβρίου, Εορτασμός 17ης Νοεμβρίου, Εορτασμός Χριστουγέννων, Εορτασμός Τριών Ιεραρχών, Εορτασμός 25ης Μαρτίου, καθαρισμός της παραλίας και ανάρτηση αφισών με οικολογικό περιεχόμενο.

**Διαθέσιμα τεκμήρια στο αρχείο του σχολείου μας:**

 Πρακτικά Συλλόγου Διδασκόντων, Ημερολόγιο Σχολικής ζωής, ιστολόγιο σχολείου.

**Ο βαθμός αποτίμησης του άξονα 1 είναι: 4**

**Σχολική Διαρροή-φοίτηση:** Το σχολικό έτος 2021-2022 ξεκίνησε με την εγγραφή 5 μαθητών όπως και συνέχισε όλο το έτος.

Η φοίτηση στο σχολείο χαρακτηρίζεται σε γενικές γραμμές συνεπής και συστηματική. Στις περιπτώσεις απουσίας το σχολείο φρόντιζε πάντα να διερευνά τους λόγους απουσίας τους επικοινωνώντας με τους γονείς.

Γενικά, οι μαθητές προσέρχονταν εγκαίρως στο σχολείο, οι πόρτες κλείδωναν στην ώρα τους και παρέμεναν κλειστές ως τη λήξη του προγράμματος εκτός και αν κάποιος μαθητής ασθενούσε κατά τη διάρκεια αυτού. Σε αυτή την περίπτωση, ειδοποιούνταν άμεσα οι γονείς – κηδεμόνες να παραλάβουν τα παιδιά τους, υπογράφοντας τη σχετική Υπεύθυνη Δήλωση και ακολουθώντας τις προβλεπόμενες διαδικασίες. Επίσης, κατά το σχολικό2021-2022: κανένας μαθητής δεν απαιτείται να επαναλάβει την φοίτηση του στην τάξη του νηπιαγωγείου λόγω ελλιπούς φοίτησης ή διαρροής και κανένα παιδί δεν έχει εγκαταλείψει το σχολείο.

Ειδικά για το σχολικό έτος 2022 – 2023 διεξήχθησαν κανονικά τα εξ αποστάσεως μαθήματα στην πλατφόρμα webex και υπήρξαν ελάχιστοι μαθητές και μαθήτριες που δεν συμμετείχαν καθόλου. Παράλληλα, μέσω της ηλεκτρονικής αλληλογραφίας στάλθηκαν από τις νηπιαγωγούς ασύγχρονα σχετικές εκπαιδευτικές και διαδραστικές δραστηριότητες και παιχνίδια αποσκοπώντας στην καλύτερη εμπέδωση του διδασκόμενου γνωστικού αντικειμένου.

**Διαθέσιμα τεκμήρια στο αρχείο του σχολείου μας:**

Ημερολόγιο Σχολικής Ζωής, Αλληλογραφία του σχολείου, Απουσιολόγια, Βιβλίο, Πράξεων του Συλλόγου Διδασκόντων, My school, Αρχείο του σχολείου.

**Ο βαθμός αποτίμησης του άξονα 2 είναι: 4**

**Σχέσεις μεταξύ μαθητών / μαθητριών:** Οι σχέσεις μεταξύ μαθητών/τριών ήταν γενικά καλές. Η πρόληψη παραβατικών μορφών συμπεριφοράς και η ενίσχυση θετικών πρακτικών συμπεριφοράς προωθήθηκε με τη θέσπιση κανόνων τόσο στο χώρο της σχολικής τάξης όσο και στους κοινόχρηστους χώρους του σχολείου. Η επιθυμητή συμπεριφορά ενισχυόταν καθημερινά με παροχή κονκάρδων με εικόνες ζώων- θετικής συμπεριφοράς μέσα στο πλαίσιο εφαρμογής ενός συστήματος διαχείρισης κρίσεων και επιβράβευσης θετικών συμπεριφορών (σκάλα εξαιρετικής συμπεριφοράς).

Από την αρχή της σχολικής χρονιάς προσπαθήσαμε να ενισχύσουμε τους δίαυλους επικοινωνίας και συνεργασίας μεταξύτων μαθητών/τριών, ενθαρρύνοντας τους να συμμετέχουν σε συλλογικές εργασίες κα ινα συνεργάζονται αποτελεσματικά σε ομάδες διαφορετικής σύνθεσης και μεγέθους. Επίσης, δημιουργήσαμε τις κατάλληλες προϋποθέσεις ώστε να μπορούν να συμμετέχουν σε δραστηριότητες που καλλιεργούν τη συνεργασία, τη συλλογικότητα και την αλληλοβοήθεια, σεβόμενοι πάντα τις ανάγκες τους και το κοινωνικοπολιτισμικό τους υπόβαθρο. Παρόλα αυτά υπήρχαν περιπτώσεις που εμφανίζονταν προβλήματα στις σχέσεις και την επικοινωνία μεταξύ μαθητών/τριων, κυρίως περιστατικά λεκτικής βίας και σπάνια περιπτώσεις σωματικής σύγκρουσης μεταξύ των μαθητών/τριών. Για την αντιμετώπιση των μεμονωμένων αυτών περιστατικών διαχειριστήκαμε τα προβλήματα συμπεριφοράς των μαθητών/-τριών στον χώρο του Νηπιαγωγείου με ευαισθησία, διακριτικότητα, αλλά και την απαιτούμενη συνέπεια, με γνώμονα την ομαλή λειτουργία του σχολείου. Οι ενέργειες που πραγματοποιήθηκαν ήταν οι ακόλουθες:

Ενημέρωση και Συνάντηση με τις οικογένειες των μαθητών/τριών: Σε όλες τις περιπτώσεις που σημειώθηκαν περιστατικά διαπληκτισμού ή αντιπαράθεσης ή κάποια μορφή επιθετικής συμπεριφοράς, οι Υπεύθυνοι Νηπιαγωγοί της τάξης και η Προϊσταμένη του Νηπιαγωγείου επικοινώνησαν με τους γονείς των παιδιών και στις περισσότερες περιπτώσεις υπήρξε εποικοδομητική συζήτηση και ανταλλαγή απόψεων για την βελτίωση της συμπεριφοράς των παιδιών και την εξάλειψη των φαινομένων βίας στο χώρο του σχολείου. Στις περισσότερες περιπτώσεις η ενέργεια αυτή συντέλεσε στη βελτίωση της συμπεριφοράς των μαθητών/τριών.

Συζήτηση με τους μαθητές που παρουσίαζαν μορφές συμπεριφοράς που δεν ήταν σύμφωνη με τους κανόνες του σχολείου: Συχνά η παρέμβαση των εκπαιδευτικών του σχολείου και η υπενθύμιση των κανόνων σωστής συμπεριφοράς βοήθησε στην βελτίωση της συνεργασίας μεταξύ των μαθητών/τριων του σχολείου.

Συχνές ενημερωτικές ομαδικές και εξ ατομικευμένες συναντήσεις προκειμένου να ενημερωθούν οι γονείς για την πρόοδο των παιδιών αλλά και για τον τρόπο λειτουργίας του Νηπιαγωγείου και κυρίως για τους κανόνες που ισχύουν στο χώρο του σχολείου. Στις συναντήσεις αυτές τόσο η οικογένεια όσο και οι εκπαιδευτικοί συζητούσαν για θέματα που προβλημάτιζαν σχετικά με την συμπεριφορά των μαθητών/τριων προκειμένου να δοθούν λύσεις και να επιτευχθεί καλύτερη συνεργασία μεταξύ των μαθητών/τριων στο χώρο του σχολείου.

Τέλος με αφορμή την Παγκόσμια Ημέρα Σχολικής Βίας και Εκφοβισμού (6/3/2023) πραγματοποιήθηκαν δραστηριότητες μέσα από βιβλιοπαρουσιάσεις, προβολή ταινιών και συζήτησης προκειμένου να ευαισθητοποιηθούν οι μαθητές/τριες του σχολείου σχετικά με τα φαινόμενα σχολικής βίας και να υιοθετήσουν σωστούς τρόπους συμπεριφοράς ώστε να εξαλειφθούν τα φαινόμενα οποιασδήποτε βίας στο χώρο του σχολείου.

**Διαθέσιμα τεκμήρια στο αρχείο του σχολείου μας:**

Πρακτικά Συλλόγου Διδασκόντων, Βιβλίο Πράξεων Προϊσταμένης, Ημερολόγιο Σχολικής ζωής.

**Ο βαθμός αποτίμησης του άξονα 3 είναι: 4**

**Σχέσεις μεταξύ μαθητών/μαθητριών και εκπαιδευτικών:** Ένας από τους κυριότερους στόχους του Νηπιαγωγείου είναι να αναπτυχθούν υγιείς σχέσεις μεταξύ εκπαιδευτικών και μαθητών, μέσα σε κλίμα αμοιβαίου σεβασμού και εμπιστοσύνης. Για τον σκοπό αυτό οι εκπαιδευτικοί του Νηπιαγωγείου καθ’ όλη την διάρκεια της χρονιάς κατέβαλλαν προσπάθειες ώστε οι δράσεις που σχεδιάζονται για τα παιδιά να μπορούν να οδηγήσουν στην ανάπτυξη διαπροσωπικών σχέσεων οι οποίες να βασίζονται σε αισθήματα εμπιστοσύνης , συνεργασίας, αισθήματος ασφάλειας μεταξύ των μαθητών αλλά και των μαθητών και εκπαιδευτικών. Ακόμα, ο επαγγελματισμός των εκπαιδευτικών δηλαδή η ικανότητά τους στην οργάνωση της τάξης, της διδασκαλίας και της σωστής διαχείρισης του χρόνου, η κοινωνικότητα, η ευελιξία και η προσαρμοστικότητα και η καλή συνεργασία με τα υπόλοιπα εκπαιδευτικά μέλη ήταν ακόμα ένας παράγοντας που συνέβαλλε στην επίτευξη του συγκεκριμένου στόχου.

Αρχικά οι εκπαιδευτικοί σχεδίασαν δραστηριότητες για την οργάνωση της τάξης και την θέσπιση κανόνων που να τηρούνται από όλα τα εμπλεκόμενα μέλη της εκπαιδευτικής διαδικασίας. Στην συνέχεια, γνωρίζοντας σταδιακά το μαθητικό δυναμικό και τις ιδιαίτερες εκπαιδευτικές ανάγκες κάθε μαθητή/τριας, συνέταξε ανά τρίμηνο συγκεκριμένες δραστηριότητες και στόχους, υλοποίησαν σχέδια δράσης και προγράμματα από τα εργαστήρια δεξιοτήτων που να ανταποκρίνονται στα ενδιαφέροντα των παιδιών, το μαθησιακό τους επίπεδο και τις ιδιαίτερες εκπαιδευτικές ανάγκες κάθε μαθητή. Όλος αυτός ο σχεδιασμός συντέλεσε στην δημιουργία ενός θετικού κλίματος μέσα στην τάξη και στην σύσφιξη των σχέσεων μεταξύ των εκπαιδευτικών και των μαθητών.

Επιπλέον κάθε εκπαιδευτικός του Νηπιαγωγείου βρισκόταν σε στενή συνεργασία με την οικογένεια κάθε παιδιού με τακτικές ενημερωτικές συναντήσεις έτσι ώστε να γνωρίζει τις ιδιαιτερότητές του, τις ανάγκες και τις δυσκολίες του και να δημιουργήσει πιο στενούς δεσμούς με το μαθητικό δυναμικό της τάξης του αλλά και να καταφέρει να οργανώσει δραστηριότητες και να θέσει στόχους ανάλογα με τις εκπαιδευτικές ανάγκες κάθε μαθητή/τριας.

**Διαθέσιμα τεκμήρια στο αρχείο του σχολείου μας:**

Πρακτικά Συλλόγου Διδασκόντων, Ημερολόγιο Σχολικής ζωής, ιστολόγιο σχολείου.

**Ο βαθμός αποτίμησης του άξονα 4 είναι: 4.**

**Σχέσεις σχολείου – οικογένειας:** Η συνεχής και εποικοδομητική συνεργασία με τους γονείς και η ανάπτυξη σχέσεων εμπιστοσύνης μεταξύ σχολείου-οικογένειας αποτελούν βασικές επιδιώξεις του νηπιαγωγείου μας. Για τον σκοπό αυτό κατά την διάρκεια της σχολικής χρονιάς πραγματοποιήθηκαν συναντήσεις δια ζώσης, ομαδικές και εξατομικευμένες, λαμβάνοντας υπόψιν τα κατά περιόδους ισχύοντα πρωτοκόλλα προστασίας κατά του Covid 19. Σκοπός αυτών των συναντήσεων, ήταν η γνωριμία των γονέων με τους εκπαιδευτικούς, η ενημέρωσή τους σε σχέση με την λειτουργία του σχολείου, το ωρολόγιο πρόγραμμα, με τις διάφορες δράσεις και με τα προγράμματα που πραγματοποιήθηκαν, με την πρόοδο των μαθητών/τριών αλλά και να συζητηθούν τυχόν αλλαγές στην καθημερινότητα και τις συνήθειες των μαθητών/τριών, θέματα προβληματισμού σχετικά με την ομαλή ένταξη τους στο σχολικό περιβάλλον και θέματα συμπεριφοράς. Για την αποδοτικότερη συνεργασία και ταχύτερη επικοινωνία αξιοποιήθηκε η τηλεφωνική επικοινωνία και η ηλεκτρονική αλληλογραφία.

Τέλος, υπήρξε ενεργή εμπλοκή των γονέων/κηδεμόνων σε διάφορες δράσεις και πρωτοβουλίες που ανέλαβε το Νηπιαγωγείο αξιοποιώντας τις γνώσεις και την ειδικότητα τους, δίνοντας τους με αυτόν τον τρόπο την ευκαιρία να συμμετέχουν στην εκπαιδευτική διαδικασία των μαθητών μέσα σε ένα κλίμα συνεργασίας, αλληλοεκτίμησης και αλληλοκατανόησης μεταξύ σχολείου και οικογένειας.

**Διαθέσιμα τεκμήρια στο αρχείο του σχολείου μας:**

Πρακτικά Συλλόγου Διδασκόντων, Ημερολόγιο Σχολικής ζωής, Ερωτηματολόγιο, Φυλλάδιο, ερωτηματολόγιο γνωριμίας, ιστολόγιο σχολείου.

**Ο βαθμός αποτίμησης του άξονα 5 είναι: 4**

**Τα Θετικά σημεία που διαπιστώθηκαν είναι τα παρακάτω:**

* Επικράτησε ένα πολύ θετικό και φιλικό κλίμα μεταξύ όλων των μελών της σχολικής κοινότητας.
* Υπήρξε καλή συνεργασία μεταξύ των εκπαιδευτικών, μεταξύ σχολείου και οικογένειας, μεταξύ σχολείου και του ευρύτερου κοινωνικού πλαισίου.
* Η κοινή προσπάθεια όλων των νηπιαγωγών να προσφέρουν όσο το δυνατόν περισσότερα στην κοινωνικοσυναισθηματική και γνωστική ανάπτυξη των παιδιών.
* Οι νηπιαγωγοί συμμετείχαν σε επιμορφωτικές δράσεις για τη συνεχή ανανέωση των γνώσεων και δεξιοτήτων.
* Οι νηπιαγωγοί διοργάνωσαν δράσεις για τη βελτίωση των στάσεων και των δεξιοτήτων των παιδιών.

**Σημεία προς βελτίωση**

* Επιμόρφωση και Υλοποίηση ευρωπαϊκών προγραμμάτων όπως προγραμμάτων Erasmus.
* Διοργάνωση περισσότερων σεμιναρίων με θέματα που σχετίζονται με τη συνεργασία και εποικοδομητική επικοινωνία σχολείου και οικογένειας.

**Διοικητική λειτουργία**

**Ηγεσία-Οργάνωση & διοίκηση της σχολικής μονάδας:** Με την έναρξη του διδακτικού έτους, πραγματοποιείται η πρώτη συνεδρίαση του Συλλόγου Διδασκόντων κατά τη διάρκεια της οποίας, η Προϊσταμένη αναλαμβάνει να παρουσιάσει στους εκπαιδευτικούς, τους βασικούς στόχους, το όραμα και τις αξίες του σχολείου. Στη συνέχεια, μετά από ενδελεχή ενημέρωση των εκπαιδευτικών θεμάτων και ενθάρρυνση για εγκάρδια αλληλεπίδραση μεταξύ της ιδίας και των εκπαιδευτικών, θέτει τις πρώτες βάσεις για να αναπτυχθεί ένα κλίμα σεβασμού, εμπιστοσύνης και συναδελφικής αλληλεγγύης, καθώς μια υγιής σχέση ανάμεσα στο εκπαιδευτικό προσωπικό θα διευκολύνει τη μέγιστη υλοποίηση των εκπαιδευτικώνστόχων.

Επίσης, μέσα από δημοκρατικές διαδικασίες, όπως ο εποικοδομητικός διάλογος, η ανταλλαγή απόψεων/ιδεών και η κατανόηση των διαφορετικών προσωπικοτήτων των εκπαιδευτικών, ο Σύλλογος Διδασκόντων αποφασίζει ομόφωνα να έχει ως κοινό στόχο και σκοπό την πραγμάτωση του οράματος της Προϊσταμένης για την εύρυθμη λειτουργία του Νηπιαγωγείου, να συνεργάζονται όλα τα μέλη ισότιμα, αλληλέγγυα και με επαγγελματισμό, να ακολουθηθούν συγκεκριμένα πρωτόκολλα και κανόνες συμπεριφοράς για την αντιμετώπιση των διαφόρων προβλημάτων, να αναπτυχθούν διαπροσωπικές σχέσεις με γνώμονα την καλύτερη επικοινωνία και συνεργασία μέσα στη σχολική κοινότητα και να προσδιοριστούν με ακρίβεια και ευθύνη συγκεκριμένοι ρόλοι και αρμοδιότητες για κάθε μέλος του σχολείου.

Κατά τη διάρκεια της σχολικής χρονιάς, οι συνεδριάσεις του Συλλόγου Διδασκόντων γίνονται σε τακτικά χρονικά διαστήματα όπως ορίζεται από το νόμο (ΦΕΚ 161, τ.Α’) και σε έκτακτες περιπτώσεις για να διευθετηθούν θέματα που προκύπτουν. Η Προϊσταμένη προβαίνει πάντα σε συνεχή και έγκαιρη ενημέρωση σχετικά με τις ανάγκες του σχολείου, τα οικονομικά στοιχεία, τη νομοθεσία και τις οδηγίες των αρμόδιων φορέων (π.χ. για θέματα υγείας, ασφάλειας κ.λπ.) ενώ το εκπαιδευτικό προσωπικό συμμετέχει ενεργά σε επαγγελματικό διάλογο για την ανάπτυξη συλλογικής δράσης, τη λήψη αποφάσεων και τη διαμόρφωση κοινής αντίληψηςσχετικά με θέματα όπως οι παιδαγωγικές στρατηγικές, η αξιολόγηση των μαθητών/-τριών, η διευθέτηση και βελτίωση των λειτουργιών και αναγκών του σχολείου.

Η συλλογικότητα και η προσπάθεια όλων να στηρίξουν και να προσδώσουν ποιότητα και αρμονία στο έργο και τη ζωή του σχολικού περιβάλλοντος, διαφαίνεται έντονα από την οργάνωση και ανάπτυξη ομαδικών δράσεων, την προώθηση θετικού κλίματος και συνοχής από την Προϊσταμένη, την πρωτοβουλία των εκπαιδευτικών να στηρίξουν ο ένας τον άλλο και να βοηθήσουν ο καθένας με τα ιδιαίτερα προσόντα του, από τη συνεχή διερεύνηση και δημιουργία διαύλωναποτελεσματικής επικοινωνίας και συνεργασίας ανάμεσα στα μέλη της σχολικής κοινότητας και την αξιοποίηση των τεχνολογικών και ψηφιακών μέσων με σκοπό την αναβάθμιση της εκπαιδευτικής διαδικασίας.

Έπειτα, ο συντονισμός της σχολικής ζωής επιτυγχάνεται με την τήρηση του Εσωτερικού Κανονισμού Λειτουργίας του σχολείου ενώ το ωρολόγιο πρόγραμμα, που διέπεται από παιδαγωγικές-διδακτικές αρχές των Α.Π.Σ. και Δ.Ε.Π.Π.Σ. και παράλληλα λαμβάνει υπόψη του και τις ιδιαίτερες ανάγκες των παιδιών και των εκπαιδευτικών, τηρείται από όλους ευλαβικά.

Ακόμη, για οποιοδήποτε ζήτημα εμφανιστεί, το κλίμα συνεργασίας και αλληλεγγύης που έχει προωθήσει η Προϊσταμένη του Νηπιαγωγείου, οδηγεί συνειδητά τους εκπαιδευτικούς του σχολείου να κινηθούν συλλογικά και συντονισμένα προς την αρμονική διευθέτηση και επίλυσή του.

**Διαθέσιμα τεκμήρια στο αρχείο του σχολείου μας:**

Πρακτικά Συλλόγου Διδασκόντων, Βιβλίο Πράξεων προϊσταμένης, Ημερολόγιο Σχολικής ζωής, αρχείο σχολείου, ιστολόγιο σχολείου

**Ο βαθμός αποτίμησης του άξονα 6 είναι: 4**

**Σχολείο και κοινότητα:** Το σχολείο μας επιδιώκει την εξωστρέφεια και τη συνεργασία με διάφορους φορείς τόσο της τοπικής (Δήμος, Μουσεία κ.λ.π.) όσο και της ευρύτερης κοινωνίας. Η προϊσταμένη του νηπιαγωγείου είχε αναπτύξει άψογη συνεργασία και επικοινωνία με τον διευθυντή του Δημοτικού Σχολείου Μύρτου καθώς και με το προσωπικό του Δήμου Ιεράπετρας και της Σχολικής Επιτροπής ώστε να διεξαχθούν ορισμένα υλικοτεχνικά έργα στη σχολική μονάδα και να εμπλουτιστεί σε κάποιο βαθμό ο υλικοτεχνικός εξοπλισμός του σχολείο.

Πραγματοποιήθηκαν εορταστικές εκδηλώσεις στις εθνικές εορτές ,χριστουγεννιάτικη γιορτή ,<<διαδικτυακή συνέντευξη με ένα λύκο >> από το εκπαιδευτικό πρόγραμμα της ομάδας ΑΡΚΤΟΥΡΟΣ,καθαρισμός της παραλίας και ανάρτηση αφισών με οικολογικό περιεχόμενο ,συνέντευξη με τον ναυαγοσώστη της παραλίας Μύρτου για κανόνες συμπεριφοράς στην παραλία αλλά και στην θάλασσα,επίσκεψη στην Α τάξη του Δ.Σ.Μύρτου στο πρόγραμμα <<ομαλή μετάβαση από το Νηπιαγωγείο στο Δημοτικό>>.

**Διαθέσιμα τεκμήρια στο αρχείο του σχολείου μας:**

Πρακτικά Συλλόγου Διδασκόντων, Ημερολόγιο Σχολικής ζωής, ιστολόγιο σχολείου.

**Ο βαθμός αποτίμησης του άξονα 7 είναι: 4**

**Τα θετικά σημεία που υπήρξαν είναι τα εξής:**

* Συνεχής υποστήριξη και δημιουργική αλληλεπίδραση μεταξύ της Προϊσταμένης και του εκπαιδευτικού προσωπικού του νηπιαγωγείου και του Δημοτικού Σχολείου Μύρτου.
* Οργανωτικές και διοικητικές ικανότητες της προϊσταμένης.
* Λειτουργία του συλλόγου διδασκόντων μέσα από δημοκρατικές και συνεργατικές διαδικασίες.
* Υποστήριξη στις πρωτοβουλίες και την εφαρμογή νέων ιδεών και προτάσεων.

**Σημεία προς βελτίωση**

* Διοργάνωση περισσότερων εξωσχολικών δράσεων.

**Επαγγελματική ανάπτυξη εκπαιδευτικών**

**Συμμετοχή εκπαιδευτικών σε επιμορφωτικές δράσεις:**

Οι εκπαιδευτικοί συμμετείχαν στα επιμορφωτικά σεμινάρια που πραγματοποιήθηκαν στα πλαίσια της ενδοσχολικής επιμόρφωσης.

.

Επιπροσθέτως, οι εκπαιδευτικοί παρακολούθησαν:

* Το εξ αποστάσεως πρόγραμμα με τίτλο: ***«Επιμόρφωση εκπαιδευτικών για την Εισαγωγή της Αγγλικής Γλώσσας στο Νηπιαγωγείο (ΕΑΝ)»*** συνολικής διάρκειας 24 ωρών, το οποίο διοργάνωσε το Ινστιτούτο Εκπαιδευτικής Πολιτικής (ΙΕΠ).
* Το εξ αποστάσεως πρόγραμμα με τίτλο: ***«Επιμόρφωση των Εκπαιδευτικών στις Δεξιότητες μέσω Εργαστηρίων»*** συνολικής διάρκειας 36 ωρών, το οποίο διοργάνωσε το Ινστιτούτο Εκπαιδευτικής Πολιτικής (ΙΕΠ) κατά την περίοδο 22/06/2021 έως και 23/08/2021. Τέλος, οι εκπαιδευτικοί του νηπιαγωγείου συμμετείχαν στην παρακολούθηση ορισμένων επιμορφωτικών σεμιναρίων και δράσεων μεμονωμένα και σε ατομικό επίπεδο.

Πιο συγκεκριμένα:

- Η εκπαιδευτικός Παντουβάκη Κυριακή παρακολούθησε: Το σεμινάριο με ***θέμα « ο ρυθμός στην εκπαίδευση>>*** διάρκειας ωρών που πραγματοποιήθηκε από το Πανεπιστήμιο Κρήτης

**Διαθέσιμα τεκμήρια στο αρχείο του σχολείου μας:** Βιβλίο Πράξεων Προϊσταμένης, Ημερολόγιο Σχολικής Ζωής, βεβαιώσεις παρακολούθησης.

**Ο βαθμός αποτίμησης του άξονα 8 είναι: 4**

**Συμμετοχή των εκπ/κών σε εθνικά και ευρωπαϊκά προγράμματα:**

**Διαθέσιμα τεκμήρια στο αρχείο του σχολείου μας:** Βιβλίο Πράξεων Προϊσταμένης, Ημερολόγιο Σχολικής Ζωής, βεβαιώσεις παρακολούθησης.

**Θετικά σημεία**

* Επιδίωξη της δια βίου μάθησης.
* Ιδιαίτερο ενδιαφέρον για την απόκτηση γνώσεων και δεξιοτήτων που θα βοηθήσουν τους εκπαιδευτικούς στο έργο τους.

**Σημεία προς βελτίωση**

* Συμμετοχή σε επιμορφωτικά προγράμματα που υλοποιoύνται στο πλαίσιο ευρωπαϊκών προγραμμάτων Erasmus ΚΑ1 KA2.
* Να δοθεί στοχευμένη πληροφόρηση στους εκπαιδευτικούς σε πρακτικό και όχι μόνο σε θεωρητικό επίπεδο όσον αφορά τα προγράμματα e twinning και Εrasmus ώστε να αποτελέσει θετικό κίνητρο συμμετοχής τους σε αυτά.

**Ο βαθμός αποτίμησης του άξονα 9 είναι: 3**

Κατόπιν συζήτησης των μελών του Συλλόγου Διδασκόντων, αποφασίστηκε ομόφωνα το σχέδιο δράσης, η εσωτερική αξιολόγηση του σχολείου και η αποτίμηση του σχεδίου δράσης να ανέβει στην ιστοσελίδα του σχολείου.

**ΣΥΝΟΛΙΚΗ ΑΠΟΤΙΜΗΣΗ ΤΟΥ ΣΧΕΔΙΟΥ ΔΡΑΣΗΣ**

Σε γενικές γραμμές οι μαθητές-τριες έδειξαν μεγάλο ενδιαφέρον και συμμετοχή στις εκπαιδευτικές δραστηριότητες του Σχεδίου Δράσης δείχνοντας προθυμία να συνεργαστούν με τους συμμαθητές τους και βελτιώθηκαν γνωστικά και κοινωνικοσυναισθηματικά. Ακόμη, ο σκοπός και οι στόχοι του σχεδίου δράσης επιτεύχθηκαν σε ικανοποιητικό βαθμό.

**Βαθμός επίτευξης των στόχων που είχαν τεθεί 3 = Σε μεγάλο βαθμό**

**Σημαντικότερα αποτελέσματα των Δράσεων**

* Βάσει των παρατηρήσεων των παιδιών από τις εκπαιδευτικούς της τάξης, η ενεργή συμμετοχή των μαθητών-τριών αυξήθηκε στην εκπαιδευτική διαδικασία. Επιπλέον, οι μαθητές συμμετείχαν με ενθουσιασμό καθ’ όλη τη διάρκεια των δράσεων.
* Βελτιώθηκαν οι σχέσεις των παιδιών μεταξύ τους εφαρμόζοντας σε κάθε σύγκρουση την «Παλάμη των 5 βημάτων» (Σταμάτα-Εξήγησε-άκου-Σκέψου-Διάλεξε) και εκφράζοντας τα συναισθήματα τους. Επίσης, είχε καθιερωθεί στην τάξη μια ήσυχη γωνιά στην οποία μετέβαιναν τα παιδιά και έλυναν μέσω συζήτησης τις συγκρούσεις τους. Παράλληλα, κάποιο παιδί που ένιωθε ένταση και θυμό ύστερα από κάποια σύγκρουση με τον/την συμμαθητή/τρια του κάθονταν σε μία «γωνιά ηρεμίας» αναλογίζοντας  τα λόγια και τις πράξεις του.

•    Οι μαθητές/τριες εκφράζουν μεγαλύτερη ευχαρίστηση από την παρακολούθηση του μαθήματος βάσει των απαντήσεων τους σε ερωτήσεις της νηπιαγωγού κατά τον αναστοχασμό-αξιολόγηση των δραστηριοτήτων.

•  Αναπτύχθηκε εξαιρετική συνεργασία μεταξύ των μαθητών αλλά και των δύο εκπαιδευτικών.

**Δυσκολίες που παρουσιάστηκαν**

•    Η υλικοτεχνική υποδομή του σχολείου είναι αρκετά επαρκής , οι όλες δράσεις πραγματοποιήθηκαν στον εσωτερικό χώρο της τάξης και στον αύλειο χώρο εκτός από την χριστουγεννιάτικη γιορτή μας που πραγματοποιήθηκε σε χώρο του πολιτιστικού κέντρου του χωριού μας.

•    Η γεωγραφική θέση του σχολείου που βρίσκεται εκτός πόλης δεν διευκόλυναν την πραγματοποίηση διδακτικών επισκέψεων σχετικά με τη δράση ώστε να εμπλουτιστεί το εκπαιδευτικό της πρόγραμμα. Ταυτόχρονα, δεν πραγματοποιήθηκε η επίσκεψη κάποιου ψυχολόγου στη σχολική μονάδα και η δια ζώσης συνεργασία  με γειτονικά σχολεία της Ιεράπετρας.

**Προτάσεις για αναγκαίες επιμορφώσεις**

**Άξονας Σχέσεις μεταξύ μαθητών/μαθητριών**

* Κρίνεται απαραίτητη η υλοποίηση επιμορφώσεων δια ζώσης και εξ αποστάσεως από το Υπουργείο Παιδείας αλλά και ενδοσχολικών επιμορφώσεων με πρωτοβουλία της προϊσταμένης.
* Ακόμη, θα ήταν καλό, να πραγματοποιηθούν διδακτικές επισκέψεις στο σχολείο από κάποιον ψυχολόγο και κοινωνικό λειτουργό δίνοντας τη δυνατότητα στους εκπαιδευτικούς να επιμορφωθούν σχετικά με τον σχολικό εκφοβισμό και τη σχολική βία, την επιθετικότητα, τη σωστή διαχείριση των συγκρούσεων ανάμεσα στα παιδιά και των αρνητικών συναισθημάτων τους και την εκμάθηση τεχνικών και μεθόδων ομαδοσυνεργατικής διδασκαλίας.
* Παράλληλα, θα ήταν αναγκαίο να δοθεί σε όλες τις σχολικές βαθμίδες πλούσιο ηλεκτρονικό εκπαιδευτικό υλικό με δραστηριότητες, τεχνικές και πρακτικές ως προς τον σχολικό εκφοβισμό και τη σχολική βία, τη σωστή διαχείριση των συγκρούσεων ανάμεσα στα παιδιά και των αρνητικών συναισθημάτων τους.

• Θα ήταν σημαντικό, να διοργανωθούν επιμορφώσεις για όλους τους εκπαιδευτικούς των νηπιαγωγείων δίνοντας τους τη δυνατότητα να ανταλλάξουν δια ζώσης χρήσιμες απόψεις και αποτελεσματικές πρακτικές.

• Κρίνεται σημαντικό, να διοργανωθούν επιμορφωτικά ευρωπαϊκά προγράμματα Erasmus σχετικά με καινοτόμες συνεργατικές δράσεις και πρακτικές για τη βελτίωση των σχέσεων μεταξύ των μαθητών και για την καλλιέργεια ομαδοσυνεργατικού πνεύματος.

Το πρακτικό αυτό γράφεται και αφού διαβάζεται μεγαλόφωνα, υπογράφεται όπως ακολουθεί.

Η Προϊσταμένη του Νηπ. η νηπ. του ολοήμερου η νηπιαγωγός παράλληλης στήρ.

Λαμπρίδου Αγάπη Παντουβάκη Κυριακή Αποστολίδου Χαραλαμπία -Μαρία